open-index/open-wikipedia-markdown huggingface dataset:
Пулыб шур

**Пулыб** () — Удмуртиысь шур. 

Солэн йылыз интыяськемын Люк гуртын. Шур бызе Балезино ёрослэн музъеметӥз чугун сюрес дуртӥ но усе Чупчи шуре. Кузьдалаез — 21 иськем.
Кеп шур

**Кеп** — Удмуртиысь шур. 

Солэн йылыз интыяськемын Красногорск ёросын Ефремово гурт дорын. Шур бызе Красногорск ёрослэн но Балезино ёрослэн музъемъёстӥзы. Усе Чупчие. Кузьдалаез — 45 иськем.

Шуре усё:
* паллянысь — Качо, Ушур, Кернюр, Мимошур, Чужесшур;
* бурпалась — Ум, Вужпа, Лулым, Шур.

Шур дурын вань таӵе гуртъёс: Нефёдово, Выль Кеп, Миктапи, Вуж Кеп, Тукташ, Заречный но 1205-тӥ км. 1205-тӥ км гурт дорын Кеп вамен ортче Транссиб чугун сюрес выж.
Лулым шур

**Лулым** — Удмуртиысь шур. 

Бызе Балезино ёрослэн музъеметӥз но усе Кеп шуре Тукташ гуртын. Кузьдалаез — 12 иськем.

Шур дурын гуртъёс ӧвӧл.
Вужпа

**Вужпа** — Удмуртиысь шур. 

Солэн йылыз интыяськемын Люк черкогуртлы матын. Шур бызе Балезино ёрослэн музъеметӥз но усе Кеп шуре. Кузьдалаез — 11 иськем.

Шур дурын гуртъёс ӧвӧл.
Ум

**Ум (Пичи Ум)** — Удмуртиысь шур. 

Солэн йылыз интыяськемын Эгра ёросын, Башмаково гурт дорын. Шур бызе Эгра ёрослэн но Балезино ёрослэн музъемъёстӥзы. Усе Кеп шуре. Кузьдалаез — 17 иськем.
Ушур

**Ушур** — Удмуртиысь шур. 

Солэн йылыз интыяськемын Старо-Беляево гуртлы матын. Шур бызе Балезино ёрослэн музъеметӥз шунды пуксён палысен шунды ӝужан паллань но усе Кеп шуре.

Шур дурын Ушур гурт интыяськемын.
Юнда шур

**Юнда (Юнды)** — Удмуртиысь шур. 

Солэн йылыз интыяськемын Красногорск ёросын, Захватай гуртлы матын. Шур бызе Красногорск ёрослэн но Балезино ёрослэн музъемъёстӥзы. Усе Чупчие. Кузьдалаез — 34 иськем.

Шуре усё:
* паллянысь — Ключёвка, Лукошур;
* бурпалась — Исаковка.

Шур дурын Юнда черкогурт сылэ.
Кестым шур

**Кестым** () — Удмуртиысь шур. 

Бызе Балезино ёрослэн музъеметӥз но усе Чупчи шуре. Кузьдалаез — 16 иськем.

Шур дурын Кестым гурт интыяськемын.
Парзи

**Парзи** — Удмуртиысь шур. 

Солэн йылыз интыяськемын Чебершур черкогурт дорын. Шур бызе Глаз ёрослэн музъеметӥз но усе Сэпыч шуре. Кузьдалаез — 25 иськем.

Озегвай шур бурпалась Парзие усе.
Озегвай шур

**Озегвай** — Удмуртиысь шур. 

Бызе Глаз ёрослэн музъеметӥз но усе Парзи шуре. Кузьдалаез — 14 иськем.

Шур дурын Озегвай гурт интыяськемын.
Сэпыч (Чупчие усись шур)

**Сэпыч** () — Удмуртиысь шур. 

Солэн йылыз интыяськемын Красногорск ёросын Убытьдур гурт дорын. Шур бызе Красногорск ёрослэн но Глаз ёрослэн музъемъёстӥзы. Усе Чупчие. Кузьдалаез — 70 иськем.

Шуре паллянысь усё: Лумпашур, Шуги, Парзи но Пичи Парзи.

Сэпыч вамен Транссиб чугун сюрес выж ортче.
Элькуновидение

**Элькуновидение** — удмурт кырӟанъя ӵошатскон, кудӥз телевизионной Евровидение ӵошатскон амалэн ортче. Ӵошатсконэ пыриськыны быгато коллективъёс яке нимаз кырӟасьёс. Котькуд ёросысь пыриськисьёс кырӟаны быгато одӥг гинэ кырӟан, со кырӟан гожтэмын луыны кулэ со ёросын улӥсь яке отын вордӥськем адямиен. Одӥг ёрос — одӥг пыриськись (коллектив яке огназ кырӟась). 

Элькуновидение нырысьсэ ортчиз 2012-тӥ арын. Со Элькунмылэн но «Мынам Удмуртие» телерадиокомпанилэн вордӥськем нуналэзлы сӥзьыса концерт-ӵошатскон выллем ортчиз. Концертэ пыриськизы пӧртэм ӧръя кырӟанъёсын артистъёс: трос аръёс ӵоже кырӟась фольклор коллективъёс, егит артистъёс.  Ваньмыз ӵошатсконэ пыриськиз 20 ёросысь коллективъёс но артистъёс. Кырӟасьёсты эрико жюри дунъяз — котькуд ёрослэсь одӥг представитель. Эшшо одӥг вормись пусйиськиз sms-куарасётонэн. Озьы ик нимысьтыз кузьымъёс — Бран Песянайёслэсь («Евровидение-2012» ӵошатсконэ пыриськисьёс) но Silent Woo Goore группалэсь («Пичи Калыкъёслэн Евровиденизы» ӵошатсконэ пыриськисьёс) сётӥськизы.
Ыбыт

**Ыбыт (Убыть)** — Удмуртиысь шур. 

Солэн йылыз — ошмес, интыяськемын Красногорск ёросын, Кыча гуртлы матын. Шур бызе Красногорск ёрослэн, Юкаменск ёрослэн но Глаз ёрослэн музъемъёстӥзы. Усе Чупчи шуре. Кузьдалаез — сю иськем.

Ыбытэ таӵе шуръёс усё:
* паллянысь — Ягошур, Кыпкашур, Селишур, Кунян, Тулушур, Бадеро, Иманай, Силемка, Дёбка, Нохринка но Вола шуръёс;
* бурпалась — Сурзя, Вожда, Мӧйышур, Салшур, Голёшур, Кӧсшур, Шур-Шур но Вениж шуръёс.
Ягошур (Глаз ёросын Ыбытэ усись шур)

**Ягошур** — Удмуртиысь шур. 

Бызе Юкаменск ёрослэн но Глаз ёрослэн музъемъёстӥзы. Усе Ыбыт шуре. Шур дурын Коблагурт интыяськемын.
Кузьма шур

**Кузьма** — Удмуртиысь шур. 

Солэн йылыз интыяськемын Балы гурт дорын. Шур бызе Юкаменск ёрослэн но Глаз ёрослэн музъемъёстӥзы. Усе Чупчие. Кузьдалаез — 20 иськем. Кузьмае усё Таранчашур но Чемошур шуръёс.
Пичи Сыга

**Пичи Сыга** () — Удмуртиысь шур. 

Солэн йылыз интыяськемын Азамай гурт дорын. Шур бызе Глаз ёрослэн музъеметӥз но усе Сыга шуре Глаз карын. Кузьдалаез — 12 иськем. Пичи Сыгае усё Дегляшур но Сырьяч шуръёс.

Шур дурын Азамай но Кӧльывай гуртъёс вань. Пичи Сыга вамен автомобиль но чугун сюрес выжъёс лэсьтэмын.
Лэзя шур

**Лэзя** () — Удмуртиысь шур. 

Бызе Яр ёрослэн музъеметӥз но усе Чупчи шуре. Кузьдалаез — 13 иськем. Лэзяе усё Кироншур но Исакшур шуръёс.
Сыга (Чупчие усись шур)

**Сыга** (озьы ик **Ваёбыж**) — Удмуртиысь шур. 

Бызе Глаз ёрослэн музъеметӥз но Глаз кар пыр. Усе Чупчи шуре, *Колупеиха* тыез кылдытыса. Кузьдалаез — 27 иськем.

Шуре усё:
* паллянысь — Пичи Сыга, Полынга;
* бурпалась — Карсовай.

Шур дурын Штанигурт но Порпи гуртъёс интыяськемын.
Люкмы

**Люкмы** () — Удмуртиысь шур. 

Солэн йылъёсыз — ошмесъёс, интыяськемын Красногорск ёросын, Шахрово гуртлы матын. Шур бызе Красногорск ёрослэн, Юкаменск ёрослэн но Яр ёрослэн музъемъёстӥзы. Усе Чупчи шуре. Кузьдалаез — 127 км.

Шуре паллянысь усё: Уни, Ю, Пажма, Люмы, Мойшур, Чура, Сатшур, Солшур, Лютый, Вылӥ Сюрзи.

Люкмы шур дурын таӵе черкогуртъёс вань: Юкаменск, Ёжгурт, Вортча, Укана.
Пажма

**Пажма** — Удмуртиысь шур. 

Солэн йылыз Воронягурт дорын интыяськемын. Шур бызе Юкаменск ёрослэн музъеметӥз но усе Люкмы шуре. Кузьдалаез — 40 иськем.
Люмы

**Люмы** яке **Лем** () — Удмуртиысь но Киров улосысь шур. 

Бызе Киров улосысь Уни ёрослэн но Удмуртиысь Юкаменск ёрослэн музъемъёстӥзы. Усе Люкмые. Кузьдалаез — 68 иськем.

Шур дурын Пышкизь черкогурт интыяськемын. Люмые паллянысь усё Султан, Бутун но Долгуша шуръёс.
Мойшур

**Мойшур** () — Удмуртиысь шур. 

Бызе Яр ёрослэн музъеметӥз но усе Люкмы шуре. Кузьдалаез — 14 иськем.
Чура

**Чура** — Удмуртиысь но Киров улосысь шур. 

Солэн йылыз Юкаменск ёросын интыяськемын. Шур бызе Юкаменск ёрослэн, Киров улослэн Фалёнки ёросэзлэн но Яр ёрослэн музъемъёстӥзы. Усе Люкмы шуре. Кузьдалаез — 39 иськем.
Бармашур

**Бармашур** () — Удмуртиысь шур.

Бызе Яр ёрослэн музъеметӥз но усе Чупчи шуре. Кузьдалаез — 12 иськем. Шур дурын Бармашур гурт интыяськемын. Гуртын 3 чугун сюрес но 2 автомобиль выжъёс Бармашур вамен ортчо.

Бармашуре бурпалась усе 1 пичи шур — Сивашур.
Юр шур

**Юр** () — Удмуртиысь но Киров улосысь шур. 

Солэн йылыз Киров улосын, Фалёнки ёросын интыяськемын. Шур бызе Фалёнки ёрослэн но Удмуртиысь Яр ёрослэн музъемъёстӥзы. Усе Сатшуре. Кузьдалаез — 16 иськем.

Шур дурын Яр ёросысь Юр гурт сылэ.
Сатшур

**Сатшур**:
* Сатшур — Удмуртиысь шур, усе Люкмые
* Сатшур — Удмуртиысь шур, усе Чупчие
Сатшур (Чупчие усись шур)

**Сатшур** () — Удмуртиысь но Киров улосысь шур. 

Солэн йылыз Киров улосын, Микша гурт дорын интыяськемын. Шур бызе Киров улослэн Фалёнки ёросэзлэн но Яр ёрослэн музъемъёстӥзы. Усе Чупчи шуре. Кузьдалаез — 34 иськем.

Шуре усё:
* паллянысь — Падериха;
* бурпалась — Лумпошур, Лумповка.
Падериха

**Падериха** — Удмуртиысь но Киров улосысь шур. 

Солэн йылыз Киров улосын интыяськемын. Шур бызе Киров улослэн но Удмуртилэн гожетӥзы. Усе Сатшур шуре. Кузьдалаез — 14 иськем.
Ю (Люкмые усись шур)

**Ю** () — Удмуртиысь шур. 

Бызе Юкаменск ёрослэн музъеметӥз но усе Люкмы шуре. Кузьдалаез — 20 иськем.
Ӟозлуд-Какся

**Ӟозлуд-Какся** () —  удмурт гурт, пыре Удмурт Элькунлэн Вавож ёросаз . Интыяськемын Вавож ёрослэн уйпал но шунды ӝужан висказ, Вавож черкогуртлэсь 20, Ижкарлэсь 95 иськеме. Ува ёросэн бускелъяське. Али гуртын 5 урам, 105 юрт но 350 тросгес улӥсьёсыз лыдъясько. Али гуртын школа, нылпи сад, библиотека, почта, 2 вузкаронни вань.

2000 арын гуртын шедьтэмын ватос(70 килограмм ыргон коньдон).

Татын ортчиз «Артана» фестиваль но «Сэр но тур» симпозиум.

Гурт кылдэмын XVIII дауре. Гурт нимлэн кылдэмез сярысь таӵе веранъёс вань:

Выль улон инты утчаса, татчы вуиллям Какся выжыысь удмуртъёс, соослы кельшем шулдыр но трос ошмесо инты: гудӟыса курадӟоно ӧвӧл — Инмар ачиз ву сётэ. Тапалан трос ӟозъёс вылиллям. Озьы пуксиллям выль интые.
Марӟан

**Марӟан** — Удмурт Элькунысь Дэри ёросысь Подшивал гуртысь кырӟанъя но эктонъя калык ансамбль.   

«Марӟан» ансамбльлэн историез кутске XX даурысь 80-90 тӥ аръёсы, куке вал национальной лулчеберетлэн сяськаян вакытэз, тужгес но - кырӟан искусстволэн. Туннэ нуналлы «Марӟан» Дэри ёросысь ансамбльёс пӧлын тужгес но устоез луэ. Со тодмо кызьы Подшивал гуртысь калыклы, озьы ик быдэс ёрослы но Элькунлы. Марӟан кисьтэ гуръёссэ быдэс Россияе но, кунгож сьӧры но. Марӟан - калык ансамбль, нош вань ансамбле пыриськисьёс Подшивал гуртын улӥсьёс, кудъёсыз адӟыто лулчеберетэз но сям-йылолъёсыз та интыосысь. 
Азьло дыре Марӟанлэн репертуараз вал сям-йылолъёсты адӟытӥсь эктонъёс но кырӟанъёс гинэ. Озьы ик уже кутӥзы удмурт композиторъёслэсь гуръёссэс. Берло дыръёсы фольклор материал вылэ пыкиськыса кылдӥз «Мелодии родникового края» программа, кытын жингыртыны кутскизы Удмурт Шаерысь Дэри ёрослы тупась кырӟанъёс. Туннэ нуналлы «Марӟан» ансамбльлэн репертуарез узыр но аспӧртэмлыко. Учкисьёс шуныт пумитало Удмурт Элькунлэн пӧртэм ёросъёсысьтыз бичам кырӟанъёсты но эктонъёсты. Кылсярысь, син шоры йӧтытэк уг кыльы Дэри ёросысь «Ваче эктон», «Парен эктон», «Ньылен эктон», Алнаш ёросысь «Куатен эктон», «Тямысэн эктон», Пичи Пурга ёросысь  Пурга эктонъёс, Аксакшур кадриль но мукетъёсыз.

«Марӟан» ансамбльлэн репертуараз нимысьтыз инты басьто «Армие келян», «Куно пумитан», «Возь вылын юмшан», «Пучы арня» сям-йылолъёсты возьматӥсь постановкаос.

Ансамбльлэн нырысетӥ кивалтӥсез вал Людмила Анатольевна Яковлева — Удмурт Элькунысь дано ужась. Туннэ нуналэ та ансамблен быгатыса кивалто Удмурт Элькунысь культура удысын дано ужась Елена Александровна Макарова но Наталья Леонидовна Яковлева. 

## История

2002 ар – Огъя Россиысь калык творчествоя фестиваль «Поёт село родное», Челябинск (1 степенё лауреат).

2002 ар – Нырысетӥ финн-угор калыкъёслэн межрегиональной фестиваль, Ульяновск.

2003 ар – фестиваль, Тверь.

2004, 2005 аръёс – Огъя Россиысь фестиваль «Родники России», Чебоксары.

2007 ар – Нырысетӥ калык куспо финн-угор калыкъёслэн фестиваль «Suguvastavundu», Петрозаводск.

2008 ар - Кыкети  калыккуспо финн-угор калыкъёслэн фестиваль «Suguvastavundu», Лохъя, Финляндия.

2008 ар – калыккуспо фольклор фестиваль «Окно в небо», Удмуртия.

2008 ар – калыккуспо егитъёслэн фольклор фестиваль «Воршуд», Удмуртия.

2009 ар – эктонъя Элькун чошатскон «Танцующая планета», Удмуртия (1 степенё лауреат).

2009 ар – егитъёслэн фестиваль «Vikkel-Fest», Пылва, Эстония.

2010 ар – калык эктонъя ӵошатскон «Купанча», Удмуртия (1 степенё лауреат).

2011 ар – Огъя Россиысь фестиваль «Родники России», Чебоксары.

2012 ар – финн-угор фольклор фестиваль «Воршуд», Удмуртия.

2013 ар – межрегиональной фестиваль-ӵошатскон «Вместе мы - Россия», Чебоксары (1 степенё дипломант).

## Дискография
* 2002 ар — «Ой, тӧл тӧла» («Ой, ветер веет»)
* 2004 ар — «Нылкышно мадёнъёс» («Женские новеллы»).
Чакара

**«Чакара»** — улосвылкуспо фольклор фестиваль, кудӥз арлы одӥг пол ортче удмурт филармонилэн юртаз. Фестивальлэн валтӥсь пуштросэз но ужпумез — вашкала кырӟанъёсты, ваче ки кутскыса берганъёсты, эктонъёсты, сям-йылолъёсты утён но азинтон. Фестивале пыриськыны быгато  Удмуртилэн ёросъёсысьтыз, Башкортостанысь, Татариысь, Марий Элысь, Свердловск но Киров областьёсысь, Перм шаерысь пӧртэм коллективъёс.Соин со честно эйбет

«Чакара» кыллэсь этимологизэ эскерид ке, со — гурезь, кудӥз ӧте калыкъёсты огазе люкаськыны, пуш дуннеез чылкытатыны, валче кутӥськыса кырӟаны, сюлэмез устыны. Чакара гурезь ачиз сылэ куинь гуртъёс куспын Большой Качак — Малый Качак Чиндэр, Чишмэ- Кугэрчин, кудъёсыз интыяськемын Башкортостанысь Калтасы ёросын. Котькудӥз та гуртъёсын ортчытъяло арлы быдэ вӧсьёс. Пӧртэм  гурезьёслэн топонимической нимъёссы, Башкортостанысь Чакара (Малый качак гурт), Четкер (Кургаково гурт), Удмуртиысь Чекер, Чакар, Чекерйыл (Курег гурт), горно-лыжной база «Чекерил», ваньзылэн соослэн одӥг кадь этимологизы. Ваньдэсты соосты нош герӟало Урал Гурезьёс. Татын ик потэмын удмурт фамилия — Четкарев.
Россиысь коммунистической рабочей партия

thumb|100px|Партилэн эмблемаез
**Россиысь коммунистической рабочей партия КПСС-лэн составаз (РКРП-КПСС)** — Россиысь политической партия. 

Партилэн ёзэсъёсыз — «Трудовая Россия» но «Мысль» газетъёс, «Советский Союз» журнал. Партилэн кивалтӥсез — Виктор Аркадьевич Тюлькин.

## Историез

Россиысь коммунистической рабочей партия (РКРП) 23-тӥ шуркынмонэ 1991-тӥ арын кылдытэмын вал. Солэн нырысетӥ съездэз ортчиз 23—24-тӥ шуркынмонэ 1991-тӥ арын Свердловск карын но вань улосъёсысь 525 делегатэз люказ. Съезд программной ивортонэз кутӥз, 85 адямиез Центральной Комитетэ (ЦК) бырйиз. ЦК-е пыризы В. Тюлькин, А. Сергеев, Михаил Попов, Виктор Анпилов, Юрий Терентьев, Альберт Макашов, Теймураз Авалиани, Ричард Косолапов, А. Золотов, Юрий Слободкин (Россиысь калык депутат) но мукетыз.

14-тӥ толсуре 1991-тӥ арын Коммунистъёслэн Россиысь партизы (РПК) кылдытӥськиз.

Оштолэзе 2001-тӥ арын РКРП но РПК огазеяськизы одӥг партие. Солэн нимыз луиз *РКРП-РПК*, *Россиысь коммунистической рабочей партия — Коммунистъёслэн революционной партизы*.

Куартолэзе 2007-тӥ арын Вылӥ суд партиез формально ликвидировать карыны судъяз ёзчиослэн тырмонтэм лыденызы сэрен.

2011—2012-тӥ аръёсын РКРП-РПК пыриз О. С. Шенинлэн КПСС-эзлэн составаз Россиысь республиканской компартия кадь. Соин ик РКРП-РПК-лэн VIII-тӥ съездаз партия нимзэ воштӥз но луиз «Россиысь коммунистической рабочей партия КПСС-лэн составаз».

## Идеологиез
Партилэн идеологиез луэ «ортодоксальной» (революционной) марксизм-ленинизм. Мукет сямен вераса социализм пролетарской революциен гинэ юнматскыны быгатэ шуыса, партия лыдъя. Партия меӵак нюръяське котькыӵе реформизмен но оппортунизмен Россиысь но дуннеысь коммунистической движениын. КПРФ уг луы зэмос коммунистической партия шуыса, РКРП лыдъя.

## Кивалтӥсьёсыз
РКРП-КПСС-лэн кивалтӥсь ёзэсэз луэ Центральной Комитет. Со бырйиськылэ съездын. Центральной Комитет солэсь секретарьёссэ но Политсоветсэ бырйылэ.

### Центральной Комитет
* Тюлькин Виктор Аркадьевич — РКРП-КПСС-лэн ЦК-езлэн Первой секретарез.
* Черепанов Александр Киприянович (вордӥськиз 1950-тӥ аре) — ЦК-лэн организационно-партийной ужанъя секретарез.
* Терентьев Юрий Григорьевич (вордӥськиз 1941-тӥ аре) — ЦК-лэн идеологияя секретарез.
* Соловьёв Олег Николаевич — ЦК-лэн рабочей движениен ужанъя секретарез.
* Туруло Валерий Николаевич — ЦК-лэн пумитаськонъёсын ужанъя секретарез.
* Батов Александр Сергеевич — ЦК-лэн егитъёсын ужанъя секретарез.

## Чӧлсконъёс
* РКРП-КПСС-лэн официальной сайтэз
Парсьгурт (Ува ёрос)

**Парсьгурт** () — Удмурт Элькунысь Ува ёросысь гурт, пыре Булай муниципал образование. Увалэсь 39 иськемлы лымшор палан, Ижкарлэсь — 56 иськемлы юго-заподын.
 
Деревня Родники расположена на реке Пеешкечь (Пешкезь). Жители вотяки, бывшие государственные крестьяне, православные. Первые переселенцы приехали сюда около 200 лет тому назад из д. Булай — Зюмья этой же волости. На расстоянии полуверсты от деревни находится старинное вотское языческое кладбище. В деревне одна веялка. 

Та сведениос Парсьгурт (али Родники) сырысь гожтэмын вал 1890 арын, гурт кылдытэмын вал 1690 арын. Калыкез — 192 адями (2008).
Анфиногенов, Богдан Витальевич

**Богдан Витальевич Анфиногенов** — удмурт кылбурчи но кырӟась.

Вордӥськиз 8-тӥ гудырикошконэ 1990-тӥ арын Пичи Пурга ёросысь Пичи Пурга черкогуртын. Пичи Пурга черкогуртысь 1-тӥ номеро школаез йылпумъяз, нош 2012-тӥ арын Удмурт кун университетысь исторической факультэтэз. Богдан университетын специализация басьтӥз этнология но регионоведение кафедраын. Андрей Николаевич Прокопьевлэн кивалтэмез улсын чаклаз удмурт этнофутуризмлэсь азинскемзэ. 2012-тӥ арын Богдан Анфиногенов вылӥ дунъетэн утиз выпускной квалификационной ужзэ «Этнофутуризм и удмуртская культура в ХХI в.» темая. 2016-тӥ арын УИИЯЛлэн аспирантуразэ йылпумъяз. Богдан мыло-кыдо пыриськылӥз факультетазы ортчылӥсь научно-практической конференциосы. Этнофутуризмлы сӥзем статьяосыз пӧртэм научной журналъёсын потылӥзы.

2017-тӥ арысен ужа Калыкъёслэн Эшъяськон юртазы. Пыриське пӧртэм удмуртлыкен герӟаськем ужрадъёсы. «Шунды» оргазеяськонлэн ёзчиез луэ. Ӧнерчи луыса ужа «Шундыкар» лыгерьын «Литература» отрядын, «Amiso Wott» группалэн ёзчиез вал . Кырӟан проектъёсыз: Ullapala Boy, удмурт хип-хоп проект «Мурӝол Underground», озьы ик ужа Эктоника проектэн валче, со сяна «Малыми» группаын вокалист вал.

Вотэсын трос огинъёсты нуэ: «Удмурт кылбурчиын» гожъяськисьёслэсь кылбуръёссэс бича, «МTV Udmurtia» огиназ пӧртэм удмурт видео люка.

Школаын дышетскыкуз уг вала вал удмурт кыллэсь кулэлыксэ, нош Удмурт университетэ дышетскыны пырем бераз валаз солэсь дунзэ, соин ик ачиз дышетӥз удмурт кылэз. Тросэз кылбуръёсыз сӥземын вордӥскем палъёсызлы. Кылбура Богдан Маяковскийлэсь адӟем карыса. Кылбуръёсыз солэн кытчы ке ӧтисесь, яркытэсь, зол чузъяськисесь. 2007-тӥ — 2008-тӥ аръёсысь кылбуръёсын валтӥсь темаос — нылмуртэз яратон но калыкез гажан — бус пыр адӟисько гинэ ай, нош 2009-тӥ — 2014-тӥ аръёсы гожтэмъёсаз соос кылбурчилэн аслыз гинэ тупась манереныз яркыт усьтӥсько ини.

2014-тӥ арын потиз нырысетӥ бичетэз — «Айшет будущего». Татчы пыртэмын кылбуръёс но поэмаос. Богданлэн Книгалэн вылтусыз — со ачиз арт-арбери: пичигес зӧк квадрат выллем, вылбамаз Дарали Лелилэн «Удмурт ковёр» нимо тодмо стрит-артэз вылэ футуристической шрифтэн гожтэмын «Айшет будущего».

## Емышъёс
* «Айшет будущего»

* «Мурӝол Underground»
* Ullapala Boy

## Премиосыз
* **2019 ар** — Удмурт Республикалэн Тӧроезлэн «Признание» премиез.
* **2015 ар** — Финляндиысь М. А. Кастрен нимо общество литературая премилэн лауреатэз.
* **2011 ар** — «Грифон» галереяын ортчем «Кузебай Гердъя лыдӟонъёсын» кыкетӥ инты.
* **2010 ар** — «Приговские чтения» конкурсын вормисе потӥз.
* **2009 ар** — Эрик Батуевлы сӥзем «Арт-Э» фестивальын вормись.
* **2009 ар** — «Рифма» фестивальын приз зрительских симпатий.

## Чӧлсконъёс
* Анфиногенов Богдан vorshud.unatlib.ru

### Социал вотэсъёсын
* ВКонтакте
Святица

**Святица** — Киров улосысь шур. 

Бызе Уни ёрослэн но Фалёнки ёрослэн музъемъёстӥзы. Усе Чупчи шуре. Кузьдалаез — 141 иськем.

Шуре паллянысь усё: Берёзовка, Талица, Луговка, Талица, Белая.
Жаба шур

**Жаба** — Удмуртиысь шур. 

Солэн йылыз Яр но Юкаменск ёросъёслэн гожзылы матын интыяськемын. Шур бызе Глаз ёрослэн музъеметӥз но усе Чупчи шуре. Кузьдалаез — 20 иськем.
Талица (Фалёнки ёрос)

**Талица** — Киров улосысь шур. 

Бызе Фалёнки ёрослэн музъемэтӥз но усе Святица шуре. Кузьдалаез — 15 иськем.
Боровка

**Боровка** — Киров улосысь шур. 

Бызе Зуевка ёрослэн музъемэтӥз но усе Чупчи шуре. Кузьдалаез — 12 иськем.
Жириновский, Владимир Вольфович

**Влади́мир Во́льфович Жирино́вский** (10 инвожоозь 1964 арозь — **Эйдельштейн**; вордӥськиз 25 оштолэзе 1946, Алма-Ата карын, Казах ССР, СССР - 6 оштолэзе 2022) — ӟуч политика удысын тыршись, Госдума тӧролэн воштӥсез (2000-тӥ арысен 2011 арозь), ЛДПР партилэн кылдытӥсез, Совет Европылэн Парламентской ассамблеяяз ёзмуртэз. 5 пол Россия кунлэн Президент быръёназ пыриськиз (1991, 1996, 2000, 2008, 2012).

## Улон сюресэз
* 1964—1970 аръёсы дышетскиз МГУын.
* 1969 арын практика ортчиз Турциысь Искендерун карын.
* 1965—1967 аръёсы дышетскиз марксизм-ленинизм университетлэн калыккуспо вискетъёсъя факультетаз.
* 1970—1972 аръёсы армиын офицер вал.
* 1972—1977 аръёсы дышетскиз МГУын юридической факультетлэн ӝыт отделенияз.
* 1973—1975 аръёсы ужаз дуннеез утёнъя Советской комитетын.
* 1975 ар толшор — куартолэзь — тырше профсоюз движенилэн Вылӥ школалэн деканатаз.
* 1975—1983 аръёсы ужаз Инюрколлегиын.
* 1983—1990 аръёсы — «Мир» издательствоын юридической отделлэн тӧроез.
* 1990 арысен — ЛДПРын партийной ужын.
* 12 инвожо 1991 ар Россиялэн Президент быръёназ дэмласькиз.
* 19 гудырикошкон 1991 ар — ГКЧП пала султӥз.
* 1993—1995 аръёсы — Тушинской быръён ёрослэсь Россия Федерацилэн ГосДумаын 1-ти ӧтчамезлэн депутатэз, ЛДПР-лэн тӧроез.
* 1995 арын — Госдумаын 2-тӥ ӧтчамезлэн депутатэз.
* 1996 арын толсуре ЛДПР партилэсь Россиялэн Президент быръёназ дэмласькиз. 5,78 % куара утӥз.
* 1999 арын Белгородын губернатор луыны дэмласькиз.
* 2000 арын толшоре Госдумалэн тӧроезлэн воштӥсез, соин ЛДПР-эн кивалтонлэсь куштӥськиз. Кивалтӥсе быръемын пиез — Игорь Лебедев.
* 2000 арын 26 южтолэзе Президент быръёнын со понна куаразэ сётӥзы кык миллионлэсь ятыр адямиос.
* 2004 арын ӧз дэмласькы быръёнэ.
* 2008 арын Россиялэн Президент быръёназ дэмласькиз.
* 2011 арын толсуре пиез — Игорь Лебедев госдумалэн куатетӥ ӧтчамезлэн тӧроезлэн воштӥсез луыса быръемын вал. Владимир Вольфович нош ЛДПР партилэн кивалтӥсез луиз.
* 28 толсуре 2011 арын Россиялэн Президент быръёназ дэмласькиз. Мереткылъёсыз: «Жириновский, ато уродгес луоз» но «Жириновский. Умойгес луоз».
* 2012 арын 11-тӥ пӧсьтолэзьысен — Россиысь Государственной Советэзлэн ёзмуртэз.

## Валэктонъёс
Коса (усе Чупчие)

**Коса** — Киров улосысь шур. 

Солэн йылыз Уни ёросын Гожни гурт дорын интыяськемын. Шур бызе Уни ёрослэн, Фалёнки ёрослэн, Богородск ёрослэн но Зуевка ёрослэн музъемъёстӥзы. Усе Чупчи шуре. Кузьдалаез — 141 иськем.

Шуре усё:
* паллянысь — Пихтовка, Кара, Чузя, Лема, Питим, Ухтым, Уром, Чурмуг;
* бурпалась — Суна.
Коса

**Коса**:
* Коса — Пермь шаерысь шур, усе Кам шуре
* Коса — Киров улосысь шур, усе Чупчие
Белая

**Белая**:
* Белая (усе Вислае) — Польшаысь шур
* Белая (усе Ваткае) — Удмуртиысь но Киров улосысь шур
* Белая (усе Каме) — Башкортостанысь шур
* Белая (усе Святицае) — Киров улосысь шур
Черезов, Иван Юрьевич

**Ива́н Ю́рьевич Че́резов** — Россияысь биатлонист, дано спортъя мастер, кык полъем олимпи эстафетаосын вормись, 2005-тӥ арын быдэс дуннелэн чемпионэз смешанной эстафетаын, 2007-тӥ арын дуннелэн чемпионэз но 2008-тӥ арын пиосмуртъёслэн эстафетаязы вормись, 2011-тӥ арын пиосмуртъёслэн эстафетаязы дуннелэн азвесь чемпион, 2009-тӥ арын стартысь ваньзы ӵош потон видья ыргон призёр.

Биатлонэн эшъяськыны кутскиз 9 аресысен (1989-тӥ арысен). Нырысетӥ тренерез — Новиков Владимир Игнатьевич. Нырысетӥ биатлонын вормонэз луиз спринт видъя 1995 арын Удмуртиын.

Дуннелэн кубок этапъёсаз вормӥсь интыосын вал, 4-тӥ толсуре 2003 арын Контиолахтиын басьтӥз 20-тӥ инты спринт видъя. Россиялэн сборнояз кутӥзы 2004-тӥ/2005-тӥ аръёсын.

Вить пол пыриськиз дуннелэн чемпионатъёсаз (2005, 2007, 2008, 2009, 2011) но кык пол тол олимпи шудонъёсаз (2006, 2010).

Олимпи шудонъёсын Туринын 2006-тӥ арын Сергей Челиковэн, Павел Ростовцевен но Николай Кругловэн ӵош вормиз азвесь медальёс эстафетаын. Куинь полъем дуннелэн чемпионэз эстафетаын (2005 — смешанной, 2007 но 2008 — огшоры).

2006-тӥ но 2007-тӥ аръёсы адӟытӥз тужгес но умой результат ыбылӥськон удысын — 93,3 % — но тужгес но умой, со дыре, дуннелэн Кубоказ огъя зачётын (4-тӥ инты, тужгес но матысез Россияысь пиосмуртъёс пӧлысь).

Черезов утӥз 7 ас вормонъёс дуннелэн Кубок этапъёсаз. Вормиз 2-тӥ толсуре 2007-тӥ арын Контиолахтиын сутӥсь видъя гонкаын, со дыръя Иван Юрьевич мертаз вормисьёслэсь ӵуж майказэс — со нырысетӥ инты басьтэ вал огъя зачётын дуннелэн Кубоказ.

Кореяын 2009-тӥ арын толсуре вормиз одӥг гинэ зарни медаль.

2009-тӥ но 2010-тӥ аръёсы басьтӥз куинетӥ инты огъя зачётын дуннелэн кубоказ (тужгес но умойэз россиянинъёс пӧлысь).

2010-тӥ но 2011-тӥ аръёсы утӥз 5-тӥ инты огъя зачётын (самой умоез россиянинъёс пӧлысь).

Гужем чемпионатын Россияын 2011 арын Уфаын Черезов Иван Юрьевич чиге палян пыдзэ, соин сэрен со уг пыриськы 2011-тӥ но 2012-тӥ аръёсы этапъёсаз.
Пызеп (вылӥ)

**Пызеп** — Удмуртиысь шур. 

Солэн йылыз Кез ёросын Рахмал гуртлы матын интыяськемын. Шур бызе Кез ёрослэн но Балезино ёрослэн музъемъёстӥзы. Усе Чупчие. Кузьдалаез — 59 иськем.

Шуре усё:
* паллянысь — Зудо, Сурдовай, Гӧя ӧр, Медьма, Олып ӧр, Пажман, Сыга;
* бурпалась — Кузи, Куад, Дырпа, Юмыж.
Люк (Чупчие бурпалась усись шур)

**Люк** — Удмуртиысь шур. 

Солэн йылыз — ошмес, Родькагуртын интыяськемын. Шур бызе Балезино ёрослэн музъеметӥз но усе Чупчи шуре. Кузьдалаез — 35 иськем.

Шурвай но Ислюк шуре бурпалась усё.
Унтэм (Чупчие бурпалась усись шур)

**Унтэм** () — Удмуртиысь шур. 

Солэн йылыз Оросгуртлы матын интыяськемын. Шур бызе Балезино ёрослэн музъеметӥз но усе Чупчи шуре. Кузьдалаез — 19 иськем.
Вылӥ Люк

**Вылӥ Люк** () — Удмурт Элькунлэн Балезино ёросысьтыз вашкала удмурт гурт. 

Интыяськемын Балезино ёрослэн уй палаз. Вылӥ Люк луэ муниципиал кылдытлэн центрез. Гуртлы матын Люк шур бызе.

Гуртын 6 урам: Вишневая, Рябиновая, Центральная, Родниковая, Полевая, Лесная. Гуртын вань школа, нылпи сад, библиотека, клуб, почта, вузкаронни.

Улӥсьёс: 378 адями, соос пӧлысь воргоронъёс — 205, нылкышноос — 193, дышетскисьёс — 55, студентъёс — 23, пенсионеръёс — 58.
1929-тӥ арын усьтӥськиз нырысетӥ начальной школа.

Гуртлэн территориез узыр мувӧйен, соин со луэ бадӟым месторожденилэн центрез.
## Валэктонъёс
Пызеп (улӥ)

**Пызеп** — Удмуртиысь шур. 

Солэн йылыз Балезино ёросын Новосёлы гуртлэсь 7 иськемлы палэнын интыяськемын. Шур бызе Балезино ёрослэн но Глаз ёрослэн музъемъёстӥзы. Усе Чупчие Глаз карлы матын. Кузьдалаез — 52 иськем.

Шуре усё:
* паллянысь — Поремшур, Варыж;
* бурпалась — Мучан, Омыть, Симашур.

## Литература
* Удмуртская республика: Энциклопедия / Гл. ред. В. В. Туганаев. — Ижевск: Удмуртия, 2000. — С. 578—579. — 800 с. — ISBN 5-7659-0732-6

## Чӧлсконъёс
* Россиысь кун ву реестр
Пызеп

**Пызеп**:
* Пызеп (вылӥ) — Кез ёросысь шур, усе Чупчие
* Пызеп (улӥ) — Глаз ёросысь шур, усе Чупчие
Сыга

**Сыга**:
* Сыга (Чупчие усись шур) — Удмуртиысь шур, усе Чупчие
* Сыга (Пызепе усись шур) — Удмуртиысь шур, усе Пызепе
* Сыга (Юкаменск ёрос) — Юкаменск ёросысь гурт
Перепеч.кин

мини
**Перепечкин** — нырысетӥ удмурт кафе.

## Кафеез кылдытон
Нырысьсэ удмурт йӧскалык сиёнъёсын карысь улӥсьёсты но куноосты шумпоттылӥзы 2005 арын. Со вал пичи акция «Перепеч пиццалы пумит». Ижлэн Шор площадяз пуктэмын вал гур но со пушкын «Брангуртысь песянайёс» пыжылӥзы удмурт йоскалык сиёнъёс: табань но перепеч. Та конкурс ӧз ортчы, малы ке шуоно Ижысь «пиццерийщикъёс» ӧз вуэ состязание. Но перепечен но табанен котькуд адями быгатӥз ассэ шумпоттыны. Та уж бордын ужазы ньыль удмурт пиос: Семён Семёнов, Роман Дементьев, Игорь Фоминых, Алексей Вотинцев.

Нырысетӥ удмурт кафе «Перепеч.Кин» усьтӥськиз 13 куартолэзе 2012 арын.

## Кафелэн туала улонэз

## Чӧлсконъёс
* http://vk.com/perepechkinkafe
Былай

**Былай** () — Удмурт Элькунысь Ува ёросысь черкогурт, Былай муниципал образованилэн административной центрез. 

Увалэсь 35 иськемлы лымшор палан, Ижкарлэсь — 57 иськемлы шундыпуксён палан. Улисез — 676 адями (2007). Вань школаез, нылпи садэз, лыдӟылонниэз, культура юртэз но эмьяськонниэз.
Сыга (Пызепе усись шур)

**Сыга** — Удмуртиысь шур. 

Солэн йылыз Дологурт дорын интыяськемын. Шур бызе Кез ёрослэн музъеметӥз но усе Пызеп шуре. Кузьдалаез — 26 иськем.

Куашур но Тылошур Сыгае бурпалась усё.

Транссиб чугун сюрес выж шур вамен ортче.

## Литература
* Удмуртская республика: Энциклопедия / Гл. ред. В. В. Туганаев. — Ижевск: Удмуртия, 2000. — С. 664. — 800 с. — ISBN 5-7659-0732-6
Mademoiselle Oudmourte

мини|справа

**Mademoiselle Oudmourte (Мадемуазель Удмурт)** — нырысетӥ удмурт йӧскалык модельной агентство. Усьтэмын 2012 арын. Усьтӥсез но кивалтӥсез луэ Дарали Лели (Елена Петрова) удмурт гожъяськись, диджей. 

Туннэ нуналлы агентствое пыриське 14 удмурт нылаш.
Агентство интыяськемын Ижкарын.

30 оштолэзе 2013 аре агентство "ЭЛЬ НЫЛ" удмурт модалы сӥзем фестиваль радъя.

## Чӧлсконъёс
* http://vk.com/oudmourte
* http://oudmourte.blogspot.ru/
Узы сяськаян вакытэ

**«Узы сяськаян вакытэ»** — удмурт гожъяськисьлэн Генрих Перевощиковлэн повестез. Автор та повестьсэ «Марина нылылы но… сӥзисько» чурен кутске.

## Валтӥсь геройёсыз
* Юрий Сергеевич Назаров — инженер, бадӟым заводысь огезлэн цехлэн кивалтӥсез
* Маша — солэн нылыз
* Анатолий Петрович — эмчи
* Лиза — Назаровлэн азьвыл кышноез, эм сузэр

## Пуштросэз
Маша онкологической больницае пыктосэн сюре. Юрий Сергеевич — атаез — весь вӧзаз, чакла сое, сюлмаське. Кышноеныз со люкиськемын (Машалы 5 арес дыръя, Назаров командировкае кошкем. Бертыса, кышнозэ валесысьтызы кыӵе ке пиосмуртэн адӟе но улля).

Маша йӧна, больницаысь потэ, но дышетскыны пырыны со бере кылиз, соин аптекаын ужаны кутске, вуонояз гужем дышетскыны пырыны малпа. Маша сьӧры учкыкуз, Назаров аслэсьтыз ӵемысь кӧт висемзэ шӧдылэ, но ортчоз ай шуэ. Но уг ортчы. Ӝоген со ачиз больницае Машалэн ик комнатаяз сюре. Табере нылыныз интыенызы воштӥськизы. Маша атайзэ чакла, ужысьтыз куриське. Больницаысь потыса, Юрий Сергеевичлэн висёныз кемалы ӧз быры. Со нош отчы вуэ, солы химиотерапия лэсьто. Азьвыл Инмарлы но сьӧд кужымъёслы оскиськтэм, со оскыны кутскиз кадь. Простить мед карозы шуыса, азьвыл заводын ужам Данилова Елизавета доры ветлэ (Назаров сое мыскыл карыса кадь улляз вал), нош азьвыл кышноез доры мыныны уг дӥсьты. Куке шӧдэ кулонэзлэсь матэктэмзэ (узы сяськаян вакытэ — Назаровлэн но Машалэн яратоно ар вакытсы), Машаез анаез доры лэзе, мед, пе, лыктоз больницае. Лиза лыктэ. Назаров, сое простить карыны курыса, адӟыса, анаен нылыз ог-огзэс ӟыгыртӥзы шуыса, каньылэн кулэ.
Омыть

**Омыть** () — Удмуртиысь шур. 

Солэн йылыз Зотово гуртлэсь 2,5 иськемлы палэнын интыяськемын. Шур бызе Глаз ёрослэн музъеметӥз но усе Пызеп шуре. Кузьдалаез — 32 иськем.

Шуре усё:
* паллянысь — Чебершур, Багайшур, Симпал, Изошур, Каршур;
* бурпалась — Бадӟымшур, Шестнец, Дондышур.

Шур дурын Понино черкогурт интыяськемын.

## Литература
* Удмуртская республика: Энциклопедия / Гл. ред. В. В. Туганаев. — Ижевск: Удмуртия, 2000. — С. 528. — 800 с. — ISBN 5-7659-0732-6
Монья

**Монья** — вашкала удмурт гурт, Удмурт Элькунлэн Вавож ёросаз пыре. Интыяськемын Вавож ёрослэн лымшор но шунды ӝужан висказ, Ижкарлэсь 30 иськеме. Кировской областен бускелъяське. Али гуртын 6 урам, 107 но 80-100 улӥсьёсыз лыдъясько.

Гурт кылдэмын XVIII дауре. Гурт нимлэн кылдэмез сярысь таӵе веранъёс вань:

Гурт интыын азьвыл бадӟым шур вылэм, нош котырак сьӧд тэль кыстиськем. Огпол та палъёсы  пересь кык пиосыныз лыктэм. Кельшем солы татын. Татчы корка пуктыны малпам. Пиосыныз кор кораллям, асьсэлы улон корка ӝутӥллям. Озьы тӥни соос татчы интыяськиллям. Нош кӧняке нунал ортчыса, нош кокаськем куара кылӥськем. Чакланы мыныса, писпу корась воргоронэз адӟиллям. Пересь со доры мыныса, ӵош кариськыны но одӥг гурт кылдытыны ӵектэм. Мон татчы тынэсьтыд азьлогес, лыктӥ бере, ваньмыз татын МОНЪЯ луоз, шуэм. Воргорон пересен соглаш луэм. Озьы кылдэм гуртлэн нимыз — Монья!

## Улӥсьёс
* 2008 ар — 240 адями
* 2010 ар — 225 адями
Чумой

**Чумой** — Удмуртиысь Эгра ёросысь черкогурт. 

## Интыяськемез
Чумой интыяськемын кунмылэн шораз Камйыл вырал (Верхнекамская возвышенность) котырын Чумойка шур дурын (Ита шурлэн чальдэтэз, бызе Игра но Шаркан ёросъёстӥ, кузьдалаез 21 иськем]). Игра ёрос центрлэсь лымшор но шунды ӝужан пала 45 иськеме пуксемын.  

=Улӥсез =
Чумой черкогурт Эгра ёросысь «Мужбер» гурт администрацие пыре вал. 2021 арысен «Чутырь» нимо Территориальной отделэн огазеямын. Матын луись Мужбер, Верх-Чумой, Шорни, Узырмон, Кабаново гуртъесын ООО «Мужбер» кылдыто.   

Гурт 7 ульчалы люкиське: Центральной (Бадӟым ульча), Речной (Хутор), Заречной, Родниковой (Колтыма), переулок Родниковой (Бобыль ульча), Школьной но Полевой.  

Гуртын 42 пала корка, вань: медпункт, огъядышетсконни (пичи классъёс), 1 вузаськонни но чебурлыкъя юрт. Али нуналлы гуртын черк ӧвӧл, сое кемаласен школалы спортивной зал пӧрмытӥзы вал . Алиен сое выльысь усьтон пумысь ужпумъёс эскерисько.

Черкогуртын 100 пала адями улэ. Тужгес пересез Никитина Ксения Петровна лыдъяське. Со вордиськиз 1930 арын. 

2002 арын ортчем переписья, 181 улӥсь мурт пӧлысь 91 % удмуртъёс луо. 

## Кылдэмез
Гуртлэн кылдэмез сярысь пӧртэм вераськонъёс вань. Кылсярысь: Чумой гурт кык вырйылъёс вискын — гопын интыяськемын. Одӥгаз вырйылын улӥллям адямиос, нош коркаоссы вылымтэ, со интые чумъёс гинэ вылэм. Дыр ортчыса, калык гурезь йылысь гопе васькем, отын ик улыны кутскем. Со чумъёс бордысь Чумой гуртлэн нимыз потэм, шуо.

Чумойысь дышетӥсьлэн Татьяна Михайловна Ипатовалэн чакламъёсызъя, Чумойлэн кылдэмез воршуд нимын герӟаськемын

## Валэктонъёс
Катя (повесть)

**«Катя»** — Филипп Кедровлэн повестез, суреда Бектышын 1910-1917 аръёсы ортчем событиосыз. История но география ласянь пырак учконо ке, асьмеос ум шедьтэ чылкак сыӵе ик Бектыш гуртэз но, отысь адямиос сярысь исторической документъёсыз но. Повестьын верам учыръёс нокыӵе архивысь бумагаосын гожтыса кылемын ӧвӧл.

Филипп Кедров та произведенияз азинтӥз Иван Дядюковлэсь («Пашка Педор») но Кедра Митрейлэсь («Секыт зӥбет» но «Зурка Вужгурт») исторической проза кылдытон амалъёссэс. Соослэн произведениосазы сямен ик, татын со нырысь интые пуктэм революцилэсь азьло гуртын куспазы тэрытэк улэмзэс, нюръяськемзэс, тусызъя но Бектыш Вужгуртэз тодэ вайытэ.

Куанеро-узыро Бектыш гуртын улэ повестьысь главной героиня Катя. Вылаз дӥсяны дэремез, укмысо кутэз ӧвӧлэн со шудон пӧлы но уг пота. Узыр Максимлы лушкамзы бере, картэзлы, картэзлэн анай-атаезлы вазьыны но уг дӥсьты. Кулак ки улысь мозмыны со малпа, ас йырзэ быдтыса гинэ. Витьымтэ учыр сэрен со улэп кыле. Яратоно эшсэ пумита. Соку гинэ Катя дӥсьтэ ас яратонэз доры мыныны.
Люм шур

**Люм** — Удмуртиысь шур. 

Бызе Глаз ёрослэн музъеметӥз но усе Пышкизь шуре Пакайпи гурт дорын. Кузьдалаез — 24 иськем.

Шур дурын Лабга но Печешур гуртъёс интыяськемын.
Шудӟа шур

**Шудӟа** () — Удмуртиысь шур. 

Бызе Глаз ёрослэн музъеметӥз но усе Пышкизь шуре Пышкизь гурт вӧзын. Кузьдалаез — 14 иськем.
Тум шур

**Тум** — Удмуртиысь шур. 

Бызе Яр ёрослэн музъеметӥз но усе Чупчи шуре. Кузьдалаез — 16 иськем.

Шуре усё:
* паллянысь — Байраншур, Чапшур, Чемошур;
* бурпалась — Юскойыл шур.

Шур дурын Дӧжигурт но Казакгурт гуртъёс интыяськемын.
PMMP

**PMMP** — суоми поп-огин (поп-группа). Кылдӥз 2002-тӥ арын. Огинэ (группае) 5 мурт пыро: Паула но Мира — вокал, Юхо — бас-гитара, Микко — гитара, Хейки — перкуссия.

Огинлэн нырысетӥ кырӟанэз Rusketusraidat, кудӥз Суомиын соку ик мегахитлы пӧрмиз. Озьы ик хитъёс луизы Niina но Kesa-95 кырӟанъёссы.

## PMMP огинлэн ёзчиосыз
* *[[Paula Vesala]]*, *Толсур 10, 1981*
* *[[Mira Luoti]]*, *Тулыспал 28, 1978*
* *[[Mikko Virta]]*, *Южтолэзь 22, 1982*
* *[[Juho Vehmanen]]*, *Южтолэзь 31, 1981*
* *[[Heikki Kytölä]]*, *Коньывуон 14, 1981(?)*

Потэм дискъёссы:
* Kuulkaas enot! (2003)
* Kovemmat kädet (2005)
* Leskiäidin tyttäret (2006)
* Puuhevonen (2007) — («Пу вал»)
* Veden varaan (2009)
* Rakkaudesta (2012) — («Яратон сярысь»)

## Ыстонпусъёс

* Mira Luoti, Paula Vesala, Hanna Ylönen, Pasi Kostiainen, *PMMP*. Like (Publishing), 2008. ISBN 978-952-01-0066-7.
* http://www.last.fm/music/PMMP?ac=pmmp

## Чӧлсконъёс
* Нимлыко вотэсбам
* MySpace
* MySpace Фанатъёслэн бамзы
Пышкизь шур

**Пышкизь** () — Удмуртиысь шур. 

Бызе Глаз ёрослэн музъеметӥз но усе Чупчи шуре Пакайпи гурт дорын. Кузьдалаез — 21 иськем.

Шуре бурпалась усё Люм, Шудӟа но Извыл шуръёс.
Сизьма

**Сизьма** — Удмуртиысь шур. 

Бызе Яр ёрослэн музъеметӥз но усе Чупчи шуре. Кузьдалаез — 21 иськем.

Шур дурын Возьпи гурт интыяськемын.
Костромка

**Костромка** — Удмуртиысь шур. 

Бызе Яр ёрослэн музъеметӥз но усе Чупчи шуре Зэризь черкогурт дорын. Кузьдалаез — 15 иськем. Костромкае бурпалась усе Апевай шур.

Шур дурын Чури гурт интыяськемын.
Апевай шур

**Апевай** () — Удмуртиысь шур. 

Бызе Яр ёрослэн музъеметӥз но усе Костромка шуре. Кузьдалаез — 8 иськем.
Ясновка

**Ясновка** — Удмуртиысь но Киров улосысь шур. 

Бызе Киров улосысь Фалёнки ёрослэн музъеметӥз но Удмуртилэн Киров улосэн кунгожетӥз. Усе Чупчи шуре. Кузьдалаез — 13 иськем.
Яровка

**Яровка** — Киров улосысь шур. 

Солэн йылыз Омутнинск ёросын интыяськемын. Шур бызе Омутнинск ёрослэн но Фалёнки ёрослэн музъемъёстӥзы. Усе Чупчи шуре. Кузьдалаез — 26 иськем.
Новая

**Новая** — Киров улосысь шур. 

Бызе Фалёнки ёрослэн музъемэтӥз уйпалысен лымшорлань но усе Чупчи шуре. Кузьдалаез — 16 иськем.
Пудэм шур

**Пудэм** — Удмуртиысь шур.

Бызе Яр ёрослэн музъеметӥз лымшорлань но усе Чупчи шуре. Кузьдалаез — 18 иськем.

Шур дурын Пудэм каргурт интыяськемын.

Пудэме усё:
* паллянысь — Ласточка но Лековай шуръёс;
* бурпалась — Караваевский ӧр.
Байраншур

**Байраншур** () — Удмуртиысь пичи шур. 

Бызе Яр ёрослэн музъеметӥз но усе Тум шуре. Кузьдалаез — 8 иськем.

Шур дорын Байран гурт интыяськемын.
Перепеч

**Перепеч** яке **пересьмон** (булгар, чуваш сямен *пeремеч* — сӥлен тырем котырес пыжиськем), куноян сиён. Котырес, усьтэм ватрушка выллем, шӧг ыльняньлэсь пумъёссэ чепыльтыса лэсьтӥське. Пасьталаез – 4–12 см. Пужкесэз трос пӧртэм луэ: губиен, сӥлен, курегпузэн, сюлэн но тымусэн, вирен, кубистаен, пешникен, пушнерен но мукет. Дуно куноослы ӵемысь пӧсь дыръяз азязы пукто. Удмурт перепеч кемалась огъя сиськонниосын (столовойёсын) пумиське ни.

## Озьы ик учке
* Перепеч.кин

## Литература
* Соковнин Г. И. Удмуртская кухня. Ижевск, 1975.
* Онохин Ю. И. Мучные изделия. Ижевск, 1983.
* Трофимова Е. Я. Как сложилась народная кухня удмуртов. Ижевск, 1991.
Эль Ныл

**«Эль Ныл»** — удмурт модалы сӥзем фестиваль.
Фестивалез радъя  «Mademoiselle Oudmourte» агентство но.
Фестиваль ортчоз 30 оштолэзе Удмурт Кун Филармониын.
Ужрадын Удмуртиысь дизайнеръёслэн коллекциоссы возьматэмын луозы но «Эль нылэз» быръёзы.
Дизайнеръёс: Вера Кузнецова и Светлана Мельникова, Ирина Загребина, Дина Дэрем, Ольга Вужер, Татьяна Москвина, Мария Новикова (Сарапул), Надежда Сапожникова но Кузебай Герд нимо гимназиысь пиналъёс, «Неофолк» студия, Институт искусств и дизайна УдГУ дышетӥсьёс но дышетскисьёс, ёросысь ӧнерчиос.

Озьы ик фестивальын луозы:
* «ЭКТОН КОРКА»
* SHONER PAUL (Бавлы, Татарстан)
* ULLAPALLA BOY
* Иван Белослудцев
* Катерина Кенjали
* Александр Ашихмин
* Группа «Малпан»: Алина Антонова, Софья Булдакова и Анастасия Рысаева
* Игорь и Дмитрий Уткины (Карамас-Пельга, Кияса ёрос)
* Андрей Конышев
* Кристина Ярская
* Руслан Шум

## Чӧлсконъёс
* Фестиваль удмуртской моды «Эль ныл» состоится в Ижевске // Известия Удмуртской Республики, 10.04.2013
Шудон

**Шудон** — арбери, кудӥз кутӥське шудон пӧлын.

Шудон, зэмос но йырысь кутэм арбериосты, образъёсты кылдытыса, быдэстэ пӧртэм кулэлыкъёсты. Кылсярысь, умственной, нравственной, эстетической но мукет. Шудон юрттэ пиналлы валаны асьме дуннеез, дышетэ сое кыдёке адӟон вылысь, валаса ужаны, озьы ик шудон юрттэ вераськон, мылкыдэз усьтон, малпаськон но йырсазь удысъёсын. Шудон быгатэ паськыт кутӥськыны пиналъёсты дышетонын но соослы визь-нод сётонын. Шудонлэн типъёсыз, характеръёсыз, пуштросэз но вылтус ласянез герӟаськемын конкретной визь-нодысь ӝутэм ужпумъёсын, пиналъёслэсь арессэс, азинскемзэс но тунсыкъяськонзэс ужэ кутыса.

Пуштросэз но вылтус ласянь шудон герӟаськемын адямимерлэн социальной строеныз, лулчеберетлэн азинскеменыз. Озьы ик шудон туж юрртэ анай-атай но пинал вискын герӟет возьыны, ма асьме нуналъёссы туж вӧлскем  ужпум луэ.

Шудон, шудонъёс но ас процесс выллем, трос пӧртэм функциосты быдэсто. Со развлекать нылпиос, огӵошгес утён но функциосты быдэсто. Со сяна, нэнэелы юрттыны но творческой быгатонлыкъёссэс азинтон функцизэс шудон умоятыны. Со юрттӥз, физической но ӧнер азинскемъя умственной, кулэ нылпиослэн азьланьын улонзы.

Нуны куара шудон понна кутыны характеро, яркыт сяськаос, текстураос уникальный. Шудон кутске куара тодманы но со вӧзын нуны сяська, тодэ азинсконъёс возьматэм но азинске шуыса.

Кубикен шудон азинтыны чебер возьматоз али. Со кабъяськемын зрительно-моторное координацизэс, математической познавательные но ӧнеръя, творческой быгатонлыкъёссэс возьматӥзы нылпи огдыре лэзе. Таӵе шудон, нылпиос тупен дышетонлэн мугъёсыз но юрттыны-шарик кадь-бервылъёсысьтызы герӟеттылэн, пайдаё но ӧнеръя движениез азинтыны координацизэс, мукетъёссэ лэзе.

Пластилинлэсь лэсьтӥськонъя, «укылтэм замазкаен» но мукет быгатонлыкъёссэс положительно физической развлечение укша, нэнэ, эмоциональной нылпиос но социальной азинсконъя. Со сяна, кылдӥз ачиз коже материал, нылпи шудон кадь лэзизы.

Школаын нылпиос понна шудонъёс азинтӥзы йыртӥянъёс, конструктор, шудонъёс, ӧнерезлы быгатонлыкъёссэс азинтыны юрттозы технической ужпумъя но решениос математической.

Пинал пудоосты вордыны но бадӟымамен но шудон понна. Кылсярысь, законэз утёнъя зыбкаез но ньютон импульс кужымзэс возьматъязы.

## Ыстісяннэз


## Линкъёс
Колобок

**Колобок** — ӟуч калык выжыкылысь персонаж, кудӥз возьматэмын выжыкылын котырес пичи нянь формаен. Колобок песянаезлэсь но песятаезлэсь кошкиз, кудъёсыз сое пыжизы вал, но пӧртэм пӧйшуръёслэсь (луд кечлэсь, кионлэсь, гондырлэсь). Выжыкыллэн пумаз сое ӟичы сие.

Та выжыкыллэн вань аналогъёсыз мукет калык произведениосын но, кылсярысь: англи Джон-пончик, американской пряник-человек. Озьы ик та выжыкыллы вань тупась славянской, скандинавской но немец выжыкылъёс. Таӵе сюжетэз пумиськылэ на узбек, бигер но мукет калыкъёслэн выжыкылъёсазы.

## Кыллэн пӧрмемез
Колобок — пичиятэм кыл *колоб* кыллэсь — «погыллям шар; пичи, котырес нянь». Тверь вераськетъёсын вань *колобуха* «галушка, увалень», *колобан* «зӧк табань», *околобеть* кылъёс. Зӧк, котырез табанез пыжо котырес нянь формаен, кудӥз пыжыса вуыкуз шар формаё луэ.
Эстон сиён-юон

**Эстон сиён-юон** — эстонъёслэн вашкала дырысен ик яратоно сиёнзы ӝук луэ. Ӝуксэз эстонъём пӧсьтылӥзы йыды пызьлэсь яке йыды кенырлэсь. Со ӵем дыръя нянез воштылӥз. Озьы ик сезьы, чабей, йыды кеньыръёсын шыд пӧрало, нош вандэм пудо-животлэсь вирзэ будэтыса, виртырем лэсьто. Пуртэсо будосъёслэсь (кӧжы, чабей, йыды, ӟег) сурам пызен ӝожон шукко. Азьвыл сӥлез сӥзьыл но толалтэ гинэ сиылӥзы. Сӥзыл сиылӥзы соку вандэмзэ, толалтэ — сылалтэмзэ яке ӵынатэмзэ. Тужгес но яратоно — выль вандэм парсь пыдлэсь сиёнъёс. Озьы ик эстонъёс чорыгез туж ярато, ӵемысь сылалтэмзэ сиё. Эстон шаере картофка вуэмлэсь азьло отын сяртчылэсь но калягалэсь тросгес пӧраськылӥзы. Кӧня ке дыр ортчыса ини картофкаен сылалтэм чорыг сиыны дышизы. Сиён-юоназы озьы ик нюлэс будосъёсты трос куто: узыез, ягмульыез, нюрмульыез.
Кечгурт

**Кечгурт** (ӟуч сямен *Козино*) — интыяськемын Шаркан ёрослэн уйпалаз (Удмуртия). Татын 66 корка, 190 улӥсьёсыз. Соос пӧлысь ужан арлыдын — 130, школае ветлӥсез — 27, мӧйыос — 40 пала. Пиналъёс дышетскын ветло Пороз (Порозово) школае. Гуртын вань клуб, одӥг райполэн магазинэз но куинь частной магазин, гараж, молочно-товарной ферма, кунян гид, вал гид, пилорама, кузница. Калыклы юрттэт сётэ больница (ФАП). 

Урам — со гуртлэн ымнырыз. Кечгуртын ваньмыз-ӧвӧлэз куинь урам: 
* Бакипал — ул. Зелёная;
* Балтачпал — ул. Родниковая;
* Танатар — ул. Молодёжная. 

Самой кузез Родниковой урам (2 км), нош самой пичиез — Молодёжной (500 м). Самой вужез, вашкалаез луэ Зелёной урам (1,5 км). Гуртлэн кылдэмез кутске та ульчаысен. Нырысь ик калык, пе, отчы интыяськем. Кылем даурлэн кутсконаз гинэ но ай куд-ог удмуртъёс люкен-люкен, бӧлякен улӥллям. Одӥг люк — одӥг выжылэн, мукет люк — мукетызлэн. Озьы ик Кечгуртын но ӵем пумисько таӵе фамилиос: Корепанов но Ефремов.

Кыдёкын ик ӧвӧл Кечгуртлэсь сыло Сильво (гуртъёс вискын 1,5 км); Порозово (Пороз) — 9 км; Карсашур (Карса) — 7 км; Гондырвай — 9 км; Ниж. Кивары (Балтач) — 2 км; Вверх. Кивары (Тюар) — 2,5 км. Карез, бадӟым сюресэз учконо ке, Кечгурт дорысен туж матын ӧвӧл. Кечгурт дорысен райцентырозь 25 км; матысь карозь — Воткаозь — 40км, но бадӟым сюресозь 15 км.
Вылегжанин, Максим Михайлович

**Максим Михайлович Вылегжанин** (вордӥськиз 18-тӥ коньывуонэ 1982 арын Удмурт шаерысь Шаркан черкогуртын) — куас вылын вортылонъя спротсмен, дано спортъя мастер, куинь полъем дуннелэн азвесь чемпионэз.

## Вормонъёсыз

Куинь полъем дуннэлэн азвесь чемпионэз: 50 км масс-старт видъя 2009 арын, 30 км дуатлон видъя но 50 км масс-старт видъя 2011 арын.

Куинь полъем Россиялэн чемпионэз: 30 км дуатлон видъя 2007 арын, 50 км масс-старт видъя 2007 арын, 50 км масс-старт видъя 2008 арын.

Кык полъем дуннелэн кубок этапъёсаз вормӥсьез: 30 км масс-старт видъя 2010-тӥ/2011-тӥ аръёсын но 15 км масс-старт видъя «Тур де ски» этапын 2012-тӥ/2013-тӥ аръёсын. Ванкуверын ортчем Олимпи шудонъёсы пыриськиз. Тужгес но умой результатэз 8-тӥ инты.
Максимов, Максим Геннадьевич

**Максим Геннадьевич Максимов** — Удмуртиысь биатлонист. Вордскиз 6 куарусёнэ Ижкарын. Кутскиз куасэн бызьылыны 12 аресъеем пи луыса. Ветлиз «Ижстале», али но данзэ солэсь жутэ. 

2007 арын  умой выступать каре Рупольдингын но Антерсельвеын, соин ик «Чемпионат Мира» уровне потэ. Отын басьтэ 3-тӥ инты.
Нош 2008 арын со басьтэ нырысетӥ инты чемпионат Европаын. 

Али Максим ужа Ижкарын юрист луыса, но выступать каре «Динамо» понна.
Удмурт сиён-юонъёс

Удмуртъёс вашкала вакытъёсы нюлэсъёсын улӥллям. 

Кыр тылобурдоосты, пӧйшуръёсы кутылыса, бадӟым но пичи шуръёсысь чорыгаса, турын-куар но соослэсь выжыоссэс бичаса, узы-боры но губи октыса, сиён-юон пӧраллям. Собере нюлэсъёсты сайкыны дышиллям но вазь, ӟег, чабей, йыды, сезьы, кӧжы но мукет тысё будосъёсты, бакча сиёнъёсты но емышъёсты будэтыны ӧдъяллям, пумен пудо но вордыны кутскиллям. Аръёс ортчемъя сиён-юонъёс воштӥськылӥзы ке но, азьвыл сямен ик пӧртэм кеньыръёслэсь пӧрам ӝукъёсты ӝӧк вылысь ӵемысь адӟыны луэ. Сиён-юонъёсазы озьы ик турын-куаръёсты, кыр емышъёсты, узы-борыосты, губиосты, шур чорыгъёсты ӵемысь куто. Нош табань, перепеч, пельнянь тужгес но сӥлы сиёнъёс луизы. Пыжем тылобурдо сӥльтэк но удмуртъёслэсь ӝӧк вылзэс син азе пуктыны шуг. Ӝӧк вылазы табере мурт шаерын будэтэм-лэсьтэм чай кузёяськыны ӧдъяз ке но, палэнысь лыктэм дуно кунооссэс, вашкала сямен ик, турын-куар чаен, ческыт сюкасен, аръянэн, аракыен, пӧсятэмен, мусурен утялтыны тыршо.
Гюго, Виктор

**Виктор Мари Гюго** (; 26 тулыспал 1802, Безансон — 22 куартолэзь 1885, Париж) — француз гожъяськись (кылбурчи, прозаик но драматург). Француз академилэн членэз (1841).

## Улон сюресэз
Виктор Гюго — семьяязы самой покичез пи. Атаез — Жозеф Леопольд Сигисбер Гюго (1773—1828), анаез — Софи Требюше (1772—1821). Гюголэн пичи дырыз ортче Марсельын, Корсикаын, Эльбаын (1803—1805), Италиын (1807), Мадридын (1811), но котьку но семьяеныз выльысь Париже берытско вал. 1813 арын Гюголэн анаез люкиське картэныз но пиеныз кыле Париже.

1814—1818 аръёсы дышетске «Людовик Великий» нимо лицейын. 14 аресэн кутске гожъяськыны.

1822 арын коньывуонэ Адель Фуше нимо нылэз кышно басьтэ (1803—1868).

1885 арын 22 куартолэзе Гюго кулэ. Ватэмын Пантеонын.

## Произведениосыз
Виктор Гюголэн самой усто романэз нимаське Notre-Dame de Paris (Собор Парижской богоматери), кудӥз потӥз 1831 арын но трос кылъёсы ӝог гинэ берыктэмын вал.

## Валэктонъёс
Малышко, Дмитрий Владимирович

**Дмитрий Владимирович Малышко** — россиысь биатлонист.

Вордиськиз 19.03.1987 арын Ленинградский областьысь Сосновый борын.
8 аресысен кутске ветлыны биатлонъя секцие. Нырысьетий тренерез луэ Парфенов Юрий Васильевич.
Ижкар троллейбус

thumb|275px
**Ижкар троллейбус** — Ижкарысь мерлыко транспорт.

Ижкарысь нырысетӥ троллейбус сюрес 6 шуркынмонэ 1968 арын усьтэмын вал, маршрут ортчиз Ижлэн центрысеныз Школьной урамозь («Индустри ёрос администраци» дугдылонни али). Нырысетӥ троллейбусъёс луизы ЗиУ-5, бергес ЗиУ-9 соосты воштӥзы. 1986 арын кыкетӥ троллейбус парк усьтӥськиз но тупала выль маршрутъёс кылдӥзы — 9-тӥ но 10-тӥ.

## Организациос
ИжГЭТ — МУП «ИжГорЭлектроТранс». Адрес: Ижкар, Маяковский нимо урам, 7-тӥ номеро юрт.

## Маршрутъёс

## Чӧлсконъёс
* ИжГЭТ
*  Ижевский троллейбус
Уткина, Надежда Эдуардовна

**Надежда Эдуардовна Уткина** — Удмурт Элькунысь дано кырӟась, калык артистка, «Культурный капитал Ижевска» фондлэн тӧроез (2006), «ПарИжевск» калыккуспо фестивальлэн координаторез (2011), «ИжЖенева» калыккуспо проектлэн кичӧлтӥсез, Удмурт Элькунлэн чеберлыкъя посолэз (2019), Ашальчи Оки нимо премилэн лауреатэз (2010).

## Улон сюресэз
Надежда Эдуардовна вордӥськиз 24 куарусёнэ 1966 арын Ижкарын. 1988 арын йылпумъяз Удмурт кун университетысь кылосбуръя ёзэтсэ, 2005 арын — ГИТИС-ысь эстрадая ёзэтэз.

2014 арысен улэ Швейцариын, ӵемысь вуылэ Россие.

## Творчествоез (удысбурез)
Надежда Уткиналэн репертуараз удмурт но ӟуч кылын, финн-угор калык кырӟанъёс вань. Кырӟа пӧртэм кылъёсын.

Кырӟан карьераез кутскиз 1991 арын — А. Анкудиновлэн «Арганчи» театр-студияз огез кырӟасез луыса, бергес «Лулгур» ансамблен кивалтыны кутскиз. Трос аръёс ӵоже кырӟалляз Венгриын, Эстониын, Финляндиын, Уэльсын, Норвегиын, Коми, Мордовия, Марий Эл, Татарстан но Башкортостан шаеръёсын, Перм улосвылын, Москваын, Ульяновскын, Саранскын но Пензаын.

Надежда Уткина 5 альбом поттӥз: «Песни надежды»(1995), «Витьы монэ (1997)», «UDM.RU» (2002), «UCHKE ALI»(2004).

Трос аръёс ӵоже Удмурт егитъёслэн мерлыко «Шунды» огазеяськонлэн «Шундыкарысь» нылпиослы кылдытэм эстрадая мастерскойен кивалтӥз.

2008 арысен — «Калыкъёслэн эшъяськон юртсылэн» калыккуспо но финн-угор валчеужанъёсъя ёзэсэныз кивалтӥз, Иж карысь «Межкультурные города» ужан котретлэн ёзчиез вал.

## Валэктонъёс